Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23) i članka 5. Pravilnika o načinu i postupku zapošljavanja u Osnovnoj školi Josipa Jurja Strossmayera, Trnava (KLASA:011-03/23-02/02 URBROJ:2121-24-23-1), ravnateljica škole raspisuje

N A T J E Č A J
za radno mjesto

KUHAR-SLASTIČAR 2 (m/ž) – 1 izvršitelj, na određeno puno radno vrijeme ( 40 sati tjedno).
Mjesto rada: Matična škola, Trnava, Braće Radića 1

Uvjeti za zasnivanje radnog odnosa:
Uz opće uvjete za zasnivanje radnog odnosa, sukladno općim propisima o radu, kandidati moraju ispunjavati i posebne uvjete:
a) srednja stručna sprema, kuhar/ica  
b) nepostojanje zapreka za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23).

ROK za podnošenje prijava je 8 (osam) dana od dana objave natječaja na mrežnoj stranici i oglasnoj ploči škole te mrežnoj stranici i oglasnoj ploči Hrvatskog zavoda za zapošljavanje.

Kandidati su obvezni priložiti:
- pisanu i vlastoručno potpisanu prijavu na natječaj
- životopis
- dokaz o državljanstvu 
- dokaz o odgovarajućoj vrsti i razini obrazovanja (preslika isprave o završenom školovanju)
- elektronički zapis  o podacima evidentiranim u matičnoj evidenciji Hrvatskog zavoda za mirovinsko osiguranje ( ne starije od dana raspisivanja natječaja).
- dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. 
Kandidat koji bude izabran dužan je, prije sklapanja ugovora o radu, dostaviti izvornike priloženih isprava ili u preslici ovjerenoj od javnog bilježnika sukladno Zakonu o javnom bilježništvu („Narodne novine“ broj 78/93, 29/94, 162/98, 16/07, 75/09, 120/16 i 57/22). 

Osoba koja ne podnese pravovremenu ili potpunu prijavu ili ne ispunjava formalne uvjete iz natječaja, ne smatra se kandidatom u postupku natječaja i ne obavještava se o razlozima zašto se ne smatra kandidatom natječaja.
Radni odnos u školskoj ustanovi ne može zasnovati osoba za čije zapošljavanje postoje zapreke iz članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23).

Postupak vrednovanja kandidata provest će se sukladno odredbama Pravilnika o načinu i postupku zapošljavanja Osnovne škole Josipa Jurja Strossmayer, Trnava. 
Pravilnik o načinu i postupku zapošljavanja dostupan je na web stranici Škole:
https://os-jjstrossmayer-trnava.skole.hr/

Kandidati koji se pozivaju na pravo prednosti pri zapošljavanju prema posebnom zakonu, dužni su uz prijavu na natječaj pozvati se na to pravo i priložiti svu propisanu dokumentaciju prema posebnom zakonu. Prednost pri zapošljavanju prema posebnom zakonu ostvaruje se kod jednakih uvjeta nakon provedenog postupka vrednovanja. 

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21 i 156/23) uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze propisane člankom 103. st.1 Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21 i 156/23) dostupne na poveznici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidati koji ostvaruju pravo prednosti pri zapošljavanju prilikom prijave na natječaj dužni su pozvati se na to pravo. 

Kandidati koji se pozivaju na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata ( „Narodne novine“, br. 84/21.) pozivaju se da prilikom prijave na natječaj osim dokaza o ispunjavanju traženih uvjeta, dostave i sve dokaze o ostvarivanju prava prednosti prilikom zapošljavanja propisane člankom 49. st. 1. navedenog Zakona, dostupne na poveznici Ministarstva hrvatskih branitelja:

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13., 152/14., 39/18. i 32/20.) dužni su u prijavi na natječaj pozvati se na to pravo, te priložiti sve dokaze o ispunjavanju traženih uvjeta, kao i dokaz o invaliditetu.  

Kandidati koji se pozivaju na pravo prednosti pri zapošljavanju sukladno članku 48. f. Zakona o zaštiti vojnih i civilnih invalida rata ( „Narodne novine“ br. 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) dužni su uz prijavu na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata, izjavu da do sada nije koristio pravo prednosti prilikom zapošljavanja po toj osnovi, te  dokaz iz kojeg je vidljivo na koji je način prestao prethodni radni odnos kod posljednjeg poslodavca. 

Na natječaj se mogu javiti osobe oba spola u skladu s člankom 13. stavka 2. sukladno Zakonu o ravnopravnosti spolova (NN 82/08 i 69/17).
 
Kandidati prijavom na natječaj daju izričitu privolu Osnovnoj školi Josipa Jurja Strossmayera, Trnava za prikupljanje i obradu osobnih podataka navedenih u svim dostavljenim prilozima odnosno ispravama, a u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka („Narodne novine“ broj 42/18).

Natječaj je objavljen na oglasnoj ploči i web stranici Hrvatskog zavoda za zapošljavanje, oglasnoj ploči Škole i web stranici škole 6. listopada 2026.

Pisane prijave na natječaj s dokazima o ispunjavanju uvjeta natječaja dostaviti osobnim dolaskom, pisanim putem, poštom u zatvorenoj omotnici  s naznakom „ Prijava na natječaj – kuhar/ica“ na adresu:

	Osnovna škola Josipa Jurja Strossmayera, 
	Braće Radića 1, 
            31 411 Trnava

O rezultatu natječaja kandidati će biti obaviješteni putem mrežne stranice škole: https://os-jjstrossmayer-trnava.skole.hr/ u rubrici „Natječaji za radna mjesta“ u roku od 15 dana od dana donošenja odluke o izboru kandidata.

								Ravnateljica:
								Andrijana Bogdanović, prof.


KLASA: 112-01/26-03/11
URBROJ: 2121-24-26-1
U Trnavi  6. listopada 2026.



